(Návrh)

**ZÁKON**

z .................. 2021,

**ktorým sa mení a dopĺňa**

**zákon Národnej rady Slovenskej republiky č. 171/1993 Z. z. o Policajnom zbore**

**v znení neskorších predpisov**

**a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 171/1993 Z. z. o Policajnom zbore v znení zákona Národnej rady Slovenskej republiky č. 251/1994 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 315/1996 Z. z., zákona č. 353/1997 Z. z., zákona č. 12/1998 Z. z., zákona č. 73/1998 Z. z., zákona č. 256/1998 Z. z., zákona č. 116/2000 Z. z., zákona č. 323/2000 Z. z., zákona č. 367/2000 Z. z., zákona č. 490/2001 Z. z., zákona č. 48/2002 Z. z., zákona č. 182/2002 Z. z., zákona č. 422/2002 Z. z., zákona č. 155/2003 Z. z., zákona č. 166/2003 Z. z., zákona č. 458/2003 Z. z., zákona č. 537/2004 Z. z., zákona č. 69/2005 Z. z., zákona č. 534/2005 Z. z., zákona č. 558/2005 Z. z., zákona č. 255/2006 Z. z., zákona č. 25/2007 Z. z., zákona č. 247/2007 Z. z., zákona č. 342/2007 Z. z., zákona č. 86/2008 Z. z., zákona č. 297/2008 Z. z., zákona č. 491/2008 Z. z., zákona č. 214/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 495/2009 Z. z., zákona č. 594/2009 Z. z., zákona č. 547/2010 Z. z., zákona č. 192/2011 Z. z., zákona č. 345/2012 Z. z., zákona č. 75/2013 Z. z., zákona č. 307/2014 Z. z., nálezu Ústavného súdu Slovenskej republiky č. 139/2015 Z. z., zákona č. 397/2015 Z. z., zákona č. 444/2015 Z. z., zákona č. 125/2016 Z. z., zákona č. 82/2017 Z. z., zákona č. 18/2018 Z. z., zákona č. 68/2018 Z. z., zákona č. 177/2018 Z. z., zákona č. 6/2019 Z. z. a zákona č. 35/2019 Z. z., zákona č. 395/2019 Z. z. a zákona č. 217/2021 Z. z. sa mení a dopĺňa takto:

1. § 4 vrátane nadpisu nad paragrafom znie:

„Organizácia Policajného zboru

§ 4

1. Policajný zbor sa člení na službu kriminálnej polície, službu finančnej polície, službu poriadkovej polície, službu dopravnej polície, službu železničnej polície, službu ochrany objektov, službu hraničnej a cudzineckej polície, službu osobitného určenia, službu ochrany určených osôb a inšpekčnú službu.
2. Ak v § 4a nie je ustanovené inak, služby Policajného zboru pôsobia v rámci útvarov Policajného zboru, ktoré na návrh prezidenta Policajného zboru zriaďuje a zrušuje minister; minister zároveň na návrh prezidenta Policajného zboru určuje náplň ich činností a vnútornú organizáciu.
3. Útvarmi Policajného zboru podľa odseku 2 sú:
4. Prezídium Policajného zboru,
5. útvary s pôsobnosťou pre celé územie Slovenskej republiky,
6. útvary s miestnou pôsobnosťou.
7. Útvarom Policajného zboru je aj Kriminalistický a expertízny ústav Policajného zboru, ktorý je špecializovaným a odborným pracoviskom na vykonávanie najmä odbornej činnosti a znaleckej činnosti pre orgány činné v trestnom konaní, súdy a iné orgány verejnej moci. Kriminalistický a expertízny ústav Policajného zboru sa zapisuje do zoznamu znalcov, tlmočníkov a prekladateľov ako znalecký ústav.4a)
8. Minister môže určiť, ktorý útvar Policajného zboru má spôsobilosť byť účastníkom súdneho konania a exekučného konania a samostatne konať pred súdom v rozsahu svojej pôsobnosti. Za útvar Policajného zboru koná pred súdom riaditeľ útvaru alebo ním poverený policajt alebo zamestnanec. Útvary Policajného zboru sú organizované spravidla podľa organizácie súdov.5)“.

Poznámky pod čiarou k odkazom 4a a 5 znejú:

„4a) Napríklad § 141 až 152 Trestného poriadku.

5) Zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov.“.

1. V § 13 ods. 2 písm. a) sa vypúšťajú slová „a pri výkone služobnej činnosti aj s menovkou policajta, ktorá obsahuje jeho meno a priezvisko, prípadne akademický7a) titul policajta“.

Poznámka pod čiarou k odkazu 7a sa vypúšťa.

1. V § 13 ods. 3 a § 14 ods. 1 sa vypúšťajú slová „a pri výkone služobnej činnosti aj s menovkou policajta“.
2. V § 14 ods. 2 písm. c), § 22 ods. 1 a § 28 ods. 2 sa slová „§ 14 ods. 5“ nahrádzajú slovami „§ 14 ods. 3“.
3. V § 14 sa vypúšťajú odseky 3 a 4.

Doterajší odsek 5 sa označuje ako odsek 3.

1. V § 17 ods. 1 sa za slovo „odhalenie“ vkladajú slová „trestného činu,“.
2. § 17a sa vypúšťa.
3. V § 19 ods. 1 písm. b) sa za slová „páchaní priestupku“ vkladajú slová „alebo iného správneho deliktu“.
4. V § 19 ods. 1 písmeno f) znie:

„f) ktorá bola pristihnutá pri trestnom čine, nachádza sa na mieste trestného činu bezprostredne po jeho spáchaní alebo bola zastihnutá na úteku a je potrebné zistiť jej súvislosť s trestným činom,“.

1. V § 19 odsek 2 znie:

„(2) O zaistení osoby podľa odseku 1 policajt bezodkladne spíše úradný záznam, v ktorom uvedie dôvod a presný čas zaistenia osoby.“.

1. V § 19 sa vypúšťa odsek 3.

Doterajšie odseky 4 až 7 sa označujú ako 3 až 6.

1. § 25 sa dopĺňa odsekom 4, ktorý znie:

„(4) V súvislosti so zaisťovaním bezpečnosti určených osôb a určených objektov je policajt oprávnený zakázať činnosť lietadla spôsobilého lietať bez pilota nad určeným objektom do výšky 120 metrov nad úrovňou zeme.“.

1. V § 27a ods. 1 prvej vete sa na konci bodka nahrádza čiarkou a pripájajú sa tieto slová: „pričom do tejto lehoty sa počíta aj deň vykázania.“.
2. V § 28 ods. 3 sa za slovo „hrozí“ vkladajú slová „hromadné porušenie verejného poriadku,“.
3. V § 29 ods. 2 sa na konci pripájajú tieto slová: „alebo sa tam nachádza týrané zviera“.
4. V § 29a ods. 1 sa nad slovo „operácií“ umiestňuje odkaz 11bj.

Poznámka pod čiarou k odkazu 11bj znie:

„11bj) Napríklad § 233 až 234 a § 419c Trestného zákona, zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov, zákon č. 101/2010 Z. z. o preukazovaní pôvodu majetku v znení zákona č. 125/2016 Z. z.“.

1. § 32 sa dopĺňa odsekom 4, ktorý znie:

„(4) Policajt je pri identifikácii osoby podozrivej zo spáchania priestupku proti majetku12aa) oprávnený vyžadovať

* 1. od banky a pobočky zahraničnej banky poskytnutie informácie o majiteľovi platobného účtu,
	2. od právnických osôb a fyzických osôb, ktoré prevádzkujú elektronické komunikačné siete alebo poskytujú elektronické komunikačné služby, prevádzkové údaje.“.

Poznámka pod čiarou k odkazu 12aa znie:

„12aa) § 50 zákona Slovenskej národnej rady č. 372/1990 Zb. o priestupkoch v znení neskorších predpisov.“.

1. Za § 32 sa vkladá § 32a, ktorý vrátane nadpisu znie:

„§ 32a

Oprávnenie na zistenie požitia alkoholu alebo iných návykových látok

Policajt je oprávnený vyzvať osobu, aby sa podrobila vyšetreniu, či nie je ovplyvnená alkoholom alebo inou návykovou látkou,12) ak je dôvodný predpoklad, že by vplyvom alkoholu alebo návykovej látky mohlo dôjsť k zmareniu alebo podstatnému sťaženiu vykonávaného úkonu.“.

1. V § 33 ods. 1 úvodná veta znie: „Pri plnení úloh Policajného zboru je policajt v obvode železničných dráh oprávnený“.
2. V § 36 sa za slová „v boji proti terorizmu“ vkladajú slová „alebo extrémizmu,”, za slová „pri odhaľovaní iných zločinov18)“ sa vkladá čiarka a za slová „pri operatívnej ochrane legalizanta a agenta“ sa vkladá čiarka.
3. V § 39 ods. 1 sa slová „dopravných prostriedkov“ nahrádzajú slovom „vecí“.
4. V § 39 odsek 3 znie:

„(3) Monitorovaním osôb a vecí sa na účely tohto zákona rozumie spracúvanie informácií o osobách a veciach podľa osobitného predpisu,18ac) ktoré získali útvary Policajného zboru pri plnení svojich úloh.“.

Poznámka pod čiarou k odkazu 18ac znie:

„18ac) Nariadenie Európskeho parlamentu a Rady (EÚ) 2018/1862 z 28. novembra 2018 o zriadení, prevádzke a využívaní Schengenského informačného systému (SIS) v oblasti policajnej spolupráce a justičnej spolupráce v trestných veciach, o zmene a zrušení rozhodnutia Rady 2007/533/SVV a o zrušení nariadenia Európskeho parlamentu a Rady (ES) č. 1986/2006 a rozhodnutia Komisie 2010/261/EÚ (Ú. v. EÚ L 312, 7. 12. 2018) v platnom znení.“.

1. Za § 49 sa vkladá § 49a, ktorý vrátane nadpisu znie:

„§ 49a

Určený priestor

* 1. Policajt oprávnený umiestniť osobu namiesto cely do určeného priestoru, ak je takýto priestor na útvare Policajného zboru vytvorený.
	2. Ak je to nevyhnutné pre ochranu života, zdravia, majetku, ochranu práv a slobôd alebo ak je dôvodná obava z úteku, policajt je oprávnený umiestniť do určeného priestoru aj predvedenú osobu.
	3. Osoba nesmie byť v určenom priestore umiestnená dlhšie ako 24 hodín. Na umiestnenie osoby do určeného priestoru sa primerane vzťahujú ustanovenia § 43, § 44 ods. 1, § 45, § 48 a § 49.“.
1. V § 51 ods. 1 písm. f) a § 53 ods. 1 písm. b) sa vypúšťa slovo „železničnej“.
2. V § 52 sa odsek 1 dopĺňa písmenom e), ktoré znie:

„e) na spútanie osoby, ktorá má byť na základe rozhodnutia lekára umiestnená v zdravotníckom zariadení a kladie aktívny odpor alebo napáda iné osoby, alebo ohrozuje svoj život alebo zdravie alebo poškodzuje majetok.“.

1. § 55 sa dopĺňa písmenom e), ktoré znie:

„e) je dôvodné podozrenie, že vodič dopravného prostriedku mal účasť na dopravnej nehode a nezotrval na mieste dopravnej nehody a nezdržuje sa v blízkosti dopravného prostriedku.“.

1. V § 69 ods. 7, 9 a 10 sa nad slovom „predpisu“ odkaz 18aa nahrádza odkazom 18ad.

Poznámka pod čiarou k odkazu 18ad znie:

„18ad) Nariadenie Európskeho parlamentu a Rady (EÚ) 2018/1860 z 28. novembra 2018 o využívaní Schengenského informačného systému na účely návratu neoprávnene sa zdržiavajúcich štátnych príslušníkov tretích krajín (Ú. v. EÚ L 312, 7. 12. 2018).

Nariadenie Európskeho parlamentu a Rady (EÚ) 2018/1861 z 28. novembra 2018 o zriadení, prevádzke a využívaní Schengenského informačného systému (SIS) v oblasti hraničných kontrol, o zmene Dohovoru, ktorým sa vykonáva Schengenská dohoda, a o zmene a zrušení nariadenia (ES) č. 1987/2006 (Ú. v. EÚ L 312, 7. 12. 2018) v platnom znení.

Nariadenie Európskeho parlamentu a Rady (EÚ) 2018/1862 v platnom znení.“.

1. V § 69 ods. 9 sa vypúšťajú slová „a informácie a osobné údaje z osobitného informačného systému a automatizovanej databázy Interpolu“.
2. V § 69 sa odsek 9 dopĺňa písmenami g) a h), ktoré znejú:

„g) Ministerstvu dopravy a výstavby Slovenskej republiky,

 h) Dopravnému úradu.“.

1. V § 69 sa za odsek 10 vkladá nový odsek 11, ktorý znie:

„(11) Informácie a osobné údaje z osobitného informačného systému a automatizovanej databázy Interpolu sa poskytujú

* 1. ministerstvu,
	2. Ministerstvu spravodlivosti Slovenskej republiky,
	3. Ministerstvu zahraničných vecí a európskych záležitostí Slovenskej republiky,
	4. súdu,
	5. prokuratúre,
	6. finančnej správe.“.

Doterajšie odseky 11 až 13 sa označujú ako odseky 12 až 14.

1. V § 69i ods. 1 sa slová „v leteckej informačnej príručke.27ef)“ nahrádzajú slovami „v Úradnom vestníku Európskej únie.“.

Poznámka pod čiarou k odkazu 27ef sa vypúšťa.

1. V § 69i sa ods. 6 sa na konci pripája táto veta: „Záznam o cestujúcom v rozsahu údajov podľa prílohy č. 4 písm. a) až g) je povinný letecký dopravca zaslať vždy pri prílete alebo odlete cez vonkajšiu hranicu.“.
2. § 69i sa dopĺňa odsekom 9, ktorý znie:

„(9) Letecký dopravca je povinný záznamy o cestujúcom v rozsahu podľa prílohy č. 4 písm. a) až g), ktoré zhromaždil na účely podľa odseku 6, vymazať do 24 hodín od pristátia daného letu.“.

1. V § 69j ods. 6 sa vypúšťajú slová „písm. a) a b)“.
2. V § 69m ods. 3 sa vypúšťajú slová „z národnej ústredne“.
3. V § 69n ods. 2 sa za slovo „poskytnutia“ vkladajú slová „a po uplynutí tejto lehoty musia byť vymazané“.
4. V § 69o odsek 2 znie:

„(2) Leteckému dopravcovi, ktorý poruší povinnosť zaslať záznam o cestujúcom v rozsahu podľa prílohy č. 4 písm. a) až g) v súlade s § 69i ods. 6, národná ústredňa uloží pokutu od 3 000 eur do 5 000 eur.“.

1. V § 76 ods. 5 sa za slovo „pátraní“ vkladajú slová „po odcudzenom mobilnom telekomunikačnom zariadení alebo“.
2. V § 77d ods. 3 prvej vete sa na konci bodka nahrádza čiarkou a pripájajú sa tieto slová: „a to na návrh obce podľa odseku 2 alebo aj bez návrhu.“.
3. Slová „ochrana štátnej hranice“ vo všetkých tvaroch sa v celom texte zákona nahrádzajú slovami „kontrola hraníc Slovenskej republiky“ v príslušnom tvare.

**Čl. II**

Zákon Slovenskej národnej rady č. 372/1990 Zb. o priestupkoch v znení zákona č. 135/1961 Zb., zákona č. 524/1990 Zb., zákona č. 266/1992 Zb., zákona č. 295/1992 Zb., zákona č. 511/1992 Zb., zákona č. 27/1993 Z. z., zákona č. 237/1993 Z. z., zákona č. 42/1994 Z. z., zákona č. 248/1994 Z. z., zákona č. 249/1994 Z. z., zákona č. 250/1994 Z. z., zákona č. 202/1995 Z. z., zákona č. 207/1995 Z. z., zákona č. 265/1995 Z. z., zákona č. 285/1995 Z. z., zákona č. 168/1996 Z. z., zákona č. 143/1998 Z. z., nálezu Ústavného súdu Slovenskej republiky č. 319/1998 Z. z., zákona č. 298/1999 Z. z., zákona č. 313/1999 Z. z., zákona č. 195/2000 Z. z., zákona č. 211/2000 Z. z., zákona č. 367/2000 Z. z., zákona č. 122/2001 Z. z., zákona č. 223/2001 Z. z., zákona č. 253/2001 Z. z., zákona č. 441/2001 Z. z., zákona č. 490/2001 Z. z., zákona č. 507/2001 Z. z., zákona č. 139/2002 Z. z., zákona č. 422/2002 Z. z., zákona č. 190/2003 Z. z., zákona č. 430/2003 Z. z., zákona č. 510/2003 Z. z., zákona č. 515/2003 Z. z., zákona č. 534/2003 Z. z., zákona č. 364/2004 Z. z., zákona č. 533/2004 Z. z., zákona č. 656/2004 Z. z., zákona č. 570/2005 Z. z., zákona č. 650/2005 Z. z., zákona č. 211/2006 Z .z., zákona č. 224/2006 Z. z., zákona č. 250/2007 Z. z., zákona č. 547/2007 Z. z., zákona č. 666/2007 Z. z., zákona č. 86/2008 Z. z., zákona č. 245/2008 Z. z., zákona č. 298/2008 Z. z., zákona č. 479/2008 Z. z., zákona č. 491/2008 Z. z., zákona č. 445/2008 Z. z., zákona č. 8/2009 Z. z., zákona č. 70/2009 Z. z., zákona č. 72/2009 Z. z., zákona č. 191/2009 Z. z., zákona č. 206/2009 Z. z., zákona č. 465/2009 Z. z., zákona č. 441/2001 Z. z., zákona č. 387/2009 Z. z., zákona č. 513/2009 Z. z., zákona č. 60/2010 Z. z., zákona č. 433/2010 Z. z., zákona č. 547/2010 Z. z., zákona č. 313/2011 Z. z., zákona č. 362/2011 Z. z., zákona č. 79/2012 Z. z., zákona č. 96/2012 Z. z., zákona č. 31/2013 Z. z., zákona č. 80/2013 Z. z., zákona č. 94/2013 Z. z., zákona č. 299/2013 Z. z., zákona č. 388/2013 Z. z., zákona č. 417/2013 Z. z., zákona č. 474/2013 Z. z., zákona č. 1/2014 Z. z., zákona č. 204/2014 Z. z., zákona č. 374/2014 Z. z., 397/2015 Z. z., zákona č. 430/2015 Z. z., zákona č. 125/2016 Z. z., zákona č. 311/2016 Z. z., zákona č. 315/2016 Z. z., zákona č. 393/2019 Z. z., zákona č. 338/2020 Z. z. a zákona č. 146/2021 Z. z. sa mení a dopĺňa takto:

* + 1. V § 47 sa odsek 1 dopĺňa písmenom m), ktoré znie:

„m) uráža verejného činiteľa pre výkon jeho právomoci.“.

* + 1. V § 47 ods. 2 sa slová „h) až l)“ nahrádzajú slovami „h) až m)“.

**Čl. III**

Zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z., zákona č. 136/2004 Z. z., zákona č. 544/2004 Z. z., zákona č. 479/2005 Z. z., zákona č. 11/2006 Z. z., zákona č. 278/2009 Z. z., zákona č. 513/2009 Z. z., zákona č. 136/2010 Z. z., zákona č. 241/2011 Z. z., zákona č. 404/2011 Z. z., zákona č. 402/2013 Z. z., zákona č. 58/2014 Z. z., zákona č. 299/2014 Z. z., zákona č. 91/2016 Z. z., zákona č. 305/2016 Z. z., zákona č. 177/2018 Z. z., zákona č. 213/2019 Z. z., zákona č. 90/2020 Z. z. a zákona č. 312/2020 Z. z. sa mení a dopĺňa takto:

1. V § 26 sa za odsek 2 vkladajú nové odseky 3 a 4, ktoré znejú:

„(3) Na vykonanie skúšobného letu vo vzdušnom priestore počas vývoja a výroby lietadla môže Dopravný úrad lietadlu prideliť špeciálnu registrovú značku.

(4) Pred zápisom lietadla do registra lietadiel môže Dopravný úrad lietadlu predbežne prideliť registrovú značku na žiadosť vlastníka lietadla. Rozhodnutie o predbežnom pridelení registrovej značky platí jeden rok odo dňa nadobudnutia právoplatnosti; nestráca však platnosť, ak v tejto lehote vlastník lietadla podá žiadosť o zápis lietadla do registra lietadiel.“.

Doterajšie odseky 3 až 7 sa označujú ako odseky 5 až 9.

1. V § 26 odseky 5 až 7 znejú:

„(5) Register lietadiel je verejne prístupný na Dopravnom úrade. Každý má právo na základe žiadosti nahliadať do registra lietadiel alebo požiadať Dopravný úrad o výpis alebo odpis údajov zapísaných v registri lietadiel alebo o potvrdenie, že údaj v registri lietadiel zapísaný nie je. Dátum narodenia a miesto narodenia sa z registra neposkytujú; to neplatí, ak sa údaje o dátume narodenia a mieste narodenia z registra poskytujú osobe, ktorej sa týkajú alebo orgánu verejnej moci v rozsahu jeho pôsobnosti.

(6) Do registra lietadiel sa zapisujú tieto údaje vrátane ich zmien:

* 1. údaje o vlastníkovi lietadla alebo o spoluvlastníkoch lietadla v rozsahu
1. meno, priezvisko, dátum a miesto narodenia, adresa trvalého pobytu a prechodného pobytu a štátne občianstvo, ak ide o fyzickú osobu,
2. obchodné meno, meno a priezvisko, ak sa odlišuje od obchodného mena, identifikačné číslo alebo iný identifikačný údaj a miesto podnikania, ak ide o fyzickú osobu – podnikateľa,
3. názov alebo obchodné meno, označenie právnej formy, adresa sídla, identifikačné číslo, meno, priezvisko a adresa trvalého pobytu členov štatutárneho orgánu, ak ide o právnickú osobu,
	1. údaje o prevádzkovateľovi lietadla v rozsahu podľa písmena a),
	2. registrová značka lietadla,
	3. typ a výrobné číslo lietadla a jeho súčastí podľa § 24 ods. 1 a ostatné základné technické údaje lietadla,
	4. údaje o záložnom práve, záložnom veriteľovi v rozsahu podľa písmena a) a pohľadávke zabezpečenej záložným právom, ak je lietadlo alebo jeho súčasť predmetom záložného práva,
	5. dátum zápisu lietadla do registra lietadiel a dátum výmazu lietadla z registra lietadiel,
	6. číslo a dátum rozhodnutia ministerstva o povolení výnimočného zápisu do registra lietadiel, ak ide o výnimočný zápis do registra lietadiel podľa § 25 ods. 4,
	7. iné skutočnosti3e) o vlastníkovi lietadla, prevádzkovateľovi lietadla, lietadle a jeho súčastiach a o zmene práva k lietadlu a jeho súčastiam, ktoré sú Dopravnému úradu známe, na základe doručenej verejnej listiny.

(7) Zápis do registra lietadiel, zmenu údajov zapísaných v registri lietadiel alebo výmaz z registra lietadiel Dopravný úrad vykoná na základe žiadosti vlastníka lietadla; to neplatí, ak ide o údaje podľa odseku 6 písm. h). Žiadosť o zápis údajov do registra lietadiel podľa odseku 6 písm. e), vrátane ich zmeny, môže podať aj záložný veriteľ. Výmaz lietadla z registra lietadiel Dopravný úrad môže vykonať aj bez žiadosti, ak nie sú splnené podmienky podľa § 25 ods. 3, preukáže sa, že došlo k zničeniu lietadla, lietadlo je nezvestné viac ako 12 mesiacov alebo osvedčenie o letovej spôsobilosti lietadla je neplatné viac ako 24 mesiacov.“.

Poznámka pod čiarou k odkazu 3e znie:

„3e) Napríklad zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.“.

1. V § 26 sa za odsek 7 vkladajú nové odseky 8 až 10, ktoré znejú:

„(8) Zápisom údajov o záložnom práve, záložnom veriteľovi a o pohľadávke zabezpečenej záložným právom do registra lietadiel nevzniká záložné právo k lietadlu alebo k súčasti lietadla.

(9) Vlastník lietadla je povinný požiadať Dopravný úrad o zmenu údajov zapísaných v registri lietadiel a doložiť doklady, ktoré zmenu zapísaných údajov preukazujú, najneskôr do 30 dní odo dňa, keď takáto zmena nastala. Ak sa v dôsledku takejto zmeny zmenia aj údaje uvedené v osvedčení o zápise lietadla do registra lietadiel (ďalej len „osvedčenie o zápise“), Dopravný úrad vydá nové osvedčenie o zápise, ktoré nahrádza pôvodné osvedčenie o zápise; vlastník lietadla je povinný pôvodné osvedčenie o zápise odovzdať Dopravnému úradu najneskôr v deň vydania nového osvedčenia o zápise.

(10) Pri zápise lietadla do registra lietadiel a zmene údajov zapísaných v registri lietadiel Dopravný úrad preveruje, či je po lietadle alebo motore lietadla vyhlásené pátranie v Schengenskom informačnom systéme.3f) Ak pri zápise lietadla do registra lietadiel alebo zmene údajov zapísaných v registri lietadiel je jednoznačné a nepochybné, že lietadlo alebo motor lietadla je v pátraní, Dopravný úrad bezodkladne oznámi túto skutočnosť, spolu s údajmi v rozsahu podľa odseku 6, vrátane osobných údajov o vlastníkovi lietadla, prevádzkovateľovi lietadla a záložnom veriteľovi, orgánu Policajného zboru, a zápis lietadla do registra lietadiel alebo zmenu údajov zapísaných v registri lietadiel nevykoná.“.

Doterajšie odseky 8 a 9 sa označujú ako odseky 11 a 12.

Poznámka pod čiarou k odkazu 3f znie:

„3f) Nariadenie Európskeho parlamentu a Rady (EÚ) 2018/1862 z 28. novembra 2018 o zriadení, prevádzke a využívaní Schengenského informačného systému (SIS) v oblasti policajnej spolupráce a justičnej spolupráce v trestných veciach, o zmene a zrušení rozhodnutia Rady 2007/533/SVV a o zrušení nariadenia Európskeho parlamentu a Rady (ES) č. 1986/2006 a rozhodnutia Komisie 2010/261/EÚ (Ú. v. EÚ L 312, 7. 12. 2018) v platnom znení.“.

1. V § 26 odsek 11 znie:

„(11) Náležitosti žiadosti o zápis lietadla do registra lietadiel, žiadosti o zmenu údajov zapísaných v registri lietadiel, žiadosti o výmaz lietadla z registra lietadiel a žiadosti o predbežné pridelenie registrovej značky lietadlu a podrobnosti o prideľovaní registrových značiek a špeciálnych registrových značiek ustanoví všeobecne záväzný právny predpis, ktorý vydá ministerstvo.“.

1. V § 49 sa za odsek 3 vkladá nový odsek 4, ktorý znie:

„(4) Zamestnanci poverení výkonom štátneho odborného dozoru sú oprávnení pri vykonávaní štátneho odborného dozoru preverovať, či je po lietadle alebo motore lietadla vyhlásené pátranie v Schengenskom informačnom systéme. Ak pri vykonávaní štátneho odborného dozoru je jednoznačné a nepochybné, že lietadlo alebo motor lietadla je v pátraní, zamestnanci poverení výkonom štátneho odborného dozoru bezodkladne oznámia túto skutočnosť, spolu s údajmi o lietadle, motore lietadla, vlastníkovi lietadla a prevádzkovateľovi lietadla, ktoré sú im známe, orgánu Policajného zboru.“.

Doterajšie odseky 4 až 8 sa označujú ako odseky 5 až 9.

1. V § 51 sa odsek 4 dopĺňa písmenom c), ktoré znie:

„c) nepožiada ako vlastník lietadla o zmenu údajov zapísaných v registri lietadiel do 30 dní odo dňa, keď takáto zmena nastala.“.

1. V § 53 sa odsek 1 dopĺňa písmenom o), ktoré znie:

„o) nepožiada ako vlastník lietadla o zmenu údajov zapísaných v registri lietadiel do 30 dní odo dňa, keď takáto zmena nastala.“.

1. V § 53 ods. 2 písm. j) sa za slová „podľa odseku 1 písm. n)“ vkladajú slová „a o)“.

**Čl. IV**

Zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. 580/2003 Z. z., zákona č. 479/2005 Z. z., zákona č. 561/2005 Z. z., zákona č. 193/2007 Z. z., zákona č. 500/2007 Z. z., zákona č. 179/2008 Z. z., zákona č. 435/2008 Z. z., zákona č. 191/2009 Z. z., zákona č. 469/2009 Z. z., zákona č. 556/2010 Z. z., zákona č. 133/2013 Z. z., zákona č. 402/2013 Z. z., zákona č. 35/2014 Z. z., zákona č. 259/2015 Z. z., zákona č. 282/2015 Z. z., zákona č. 91/2016 Z. z., zákona č. 305/2016 Z. z., zákona č. 176/2017 Z. z., zákona č. 56/2018 Z. z., zákona č. 177/2018 Z. z., zákona č. 284/2018 Z. z., zákona č. 146/2019 Z. z., zákona č. 221/2019 Z. z., zákona č. 473/2019 Z. z. a zákona č. 90/2020 Z. z. sa dopĺňa takto:

1. V § 24 sa za odsek 6 vkladá nový odsek 7, ktorý znie:

„(7) Dopravný úrad pri zápise plavidla do registra plavidiel preveruje, či je po plavidle alebo lodnom motore vyhlásené pátranie v Schengenskom informačnom systéme.13ae) Ak pri zápise plavidla do registra plavidiel je jednoznačné a nepochybné, že plavidlo alebo lodný motor je v pátraní, Dopravný úrad túto skutočnosť bezodkladne oznámi orgánu Policajného zboru a zápis plavidla do registra plavidiel nevykoná.“.

Doterajšie odseky 7 až 13 sa označujú ako odseky 8 až 14.

Poznámka pod čiarou k odkazu 13ae znie:

„13ae) Nariadenie Európskeho parlamentu a Rady (EÚ) 2018/1862 z 28. novembra 2018 o zriadení, prevádzke a využívaní Schengenského informačného systému (SIS) v oblasti policajnej spolupráce a justičnej spolupráce v trestných veciach, o zmene a zrušení rozhodnutia Rady 2007/533/SVV a o zrušení nariadenia Európskeho parlamentu a Rady (ES) č. 1986/2006 a rozhodnutia Komisie 2010/261/EÚ (Ú. v. EÚ L 312, 7. 12. 2018) v platnom znení.“.

1. V § 24 sa odsek 8 dopĺňa písmenom c), ktoré znie:

„c) jednoznačné a nepochybné, že je plavidlo alebo lodný motor v pátraní.“.

1. V § 39d sa za odsek 4 vkladá nový odsek 5, ktorý znie:

„(5) Plavebný inšpektor pri výkone štátneho odborného dozoru môže preveriť, či je po plavidle alebo lodnom motore vyhlásené pátranie v Schengenskom informačnom systéme.13ae) Ak pri vykonávaní štátneho odborného dozoru je jednoznačné a nepochybné, že plavidlo alebo lodný motor je v pátraní, plavebný inšpektor túto skutočnosť bezodkladne oznámi orgánu Policajného zboru.“.

Doterajšie odseky 5 až 10 sa označujú ako odseky 6 až 11.

**Čl. V**

Zákon č. 435/2000 Z. z. o námornej plavbe v znení zákona č. 581/2003 Z. z., zákona č. 97/2007 Z. z., zákona č. 395/2008 Z. z., zákona č. 278/2009 Z. z., zákona č. 440/2010 Z. z., zákona č. 152/2014 Z. z., zákona č. 259/2015 Z. z., zákona č. 125/2016 Z. z., zákona č. 56/2018 Z. z., zákona č. 177/2018 Z. z., zákona č. 236/2019 Z. z. a zákona č. 366/2020 Z. z. sa dopĺňa takto:

1. V § 5 sa za odsek 3 vkladá nový odsek 4, ktorý znie:

„(4) Poverený zamestnanec pri výkone štátneho dozoru preveruje, či je po námornej lodi, rekreačnom plavidle, motore námornej lode alebo motore rekreačného plavidla vyhlásené pátranie v Schengenskom informačnom systéme.1bib) Ak pri vykonávaní štátneho dozoru je jednoznačné a nepochybné, že námorná loď, rekreačné plavidlo, motor námornej lode alebo motor rekreačného plavidla je v pátraní, poverený zamestnanec pri výkone štátneho dozoru túto skutočnosť bezodkladne oznámi orgánu Policajného zboru.“.

Doterajšie odseky 4 až 9 sa označujú ako odseky 5 až 10.

Poznámka pod čiarou k odkazu 1bib znie:

„1bib) Nariadenie Európskeho parlamentu a Rady (EÚ) 2018/1862 z 28. novembra 2018 o zriadení, prevádzke a využívaní Schengenského informačného systému (SIS) v oblasti policajnej spolupráce a justičnej spolupráce v trestných veciach, o zmene a zrušení rozhodnutia Rady 2007/533/SVV a o zrušení nariadenia Európskeho parlamentu a Rady (ES) č. 1986/2006 a rozhodnutia Komisie 2010/261/EÚ (Ú. v. EÚ L 312, 7. 12. 2018) v platnom znení.“.

1. V § 12 ods. 4 sa na konci pripája táto veta: „Ministerstvo zmenu v námornom registri nevykoná, ak je mu z úradnej činnosti známe, že je jednoznačné a nepochybné, že námorná loď alebo motor námornej lode je v pátraní.“.
2. V § 13 sa za odsek 14 vkladá nový odsek 15, ktorý znie:

„(15) Pri zápise námornej lode do námorného registra sa preveruje, či je po námornej lodi alebo motore námornej lode vyhlásené pátranie v Schengenskom informačnom systéme.1bia) Ak pri zápise námornej lode do námorného registra je jednoznačné a nepochybné, že námorná loď alebo motor námornej lode je v pátraní, ministerstvo túto skutočnosť bezodkladne oznámi orgánu Policajného zboru a zápis námornej lode do námorného registra nevykoná.“.

Doterajšie odseky 15 až 17 sa označujú ako odseky 16 až 18.

1. V § 53 sa za odsek 5 vkladá nový odsek 6, ktorý znie:

„(6) Pri zápise rekreačného plavidla do registra námorných rekreačných plavidiel sa preveruje, či je po rekreačnom plavidle alebo motore rekreačného plavidla vyhlásené pátranie v Schengenskom informačnom systéme.1bia) Ak pri zápise rekreačného plavidla do registra námorných rekreačných plavidiel je jednoznačné a nepochybné, že rekreačné plavidlo alebo motor rekreačného plavidla je v pátraní, ministerstvo túto skutočnosť bezodkladne oznámi orgánu Policajného zboru a zápis rekreačného plavidla do registra rekreačných plavidiel nevykoná.“.

Doterajšie odseky 6 a 7 sa označujú ako odseky 7 a 8.

1. V § 53 ods. 7 sa na konci pripája táto veta: „Ministerstvo zmenu v registri rekreačných plavidiel nevykoná, ak je mu z úradnej činnosti známe, že je jednoznačné a nepochybné, že rekreačné plavidlo alebo motor rekreačného plavidla je v pátraní.“.

**Čl. VI**

Zákon č. 483/2001 Z. z. o bankách a o zmene a doplnení niektorých zákonov v znení zákona č. 430/2002 Z. z., zákona č. 510/2002 Z. z., zákona č. 165/2003 Z. z., zákona č. 603/2003 Z. z., zákona č. 215/2004 Z. z., zákona č. 554/2004 Z. z., zákona č. 747/2004 Z. z., zákona č. 69/2005 Z. z., zákona č. 340/2005 Z. z., zákona č. 341/2005 Z. z., zákona č. 214/2006 Z. z., zákona č. 644/2006 Z. z., zákona č. 209/2007 Z. z., zákona č. 659/2007 Z. z., zákona č. 297/2008 Z. z., zákona č. 552/2008 Z. z., zákona č. 66/2009 Z. z., zákona č. 186/2009 Z. z., zákona č. 276/2009 Z. z., zákona č. 492/2009 Z. z., zákona č. 129/2010 Z. z., 46/2011 Z. z., zákona č. 130/2011 Z. z., zákona č. 314/2011 Z. z., zákona č. 394/2011 Z. z., zákona č. 547/2011 Z. z., zákona č. 520/2011 Z. z., zákona č. 234/2012 Z. z., zákona č. 352/2012 Z. z. , zákona č. 132/2013 Z. z., zákona č. 352/2013 Z. z., zákona č. 213/2014 Z. z., zákona č. 371/2014 Z. z., zákona č. 374/2014 Z. z., zákona č. 35/2015 Z. z., zákona č. 252/2015 Z. z., zákona č. 359/2015 Z. z., zákona č. 392/2015 Z. z., zákona č. 405/2015 Z. z., zákona č. 437/2015 Z. z., zákona č. 90/2016 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 298/2016 Z. z., zákona č. 299/2016 Z. z., zákona č. 315/2016 Z. z., zákona č. 386/2016 Z. z., zákona 2/2017 Z. z., zákona 264/2017 Z. z., zákona 279/2017 Z. z., zákona 18/2018 Z. z., zákona 69/2018 Z. z., zákona 108/2018 Z. z., zákona 109/2018 Z. z., zákona 177/2018 Z. z., zákona 345/2018 Z. z., zákona 373/2018 Z. z., zákona 6/2019 Z. z., zákona 30/2019 Z. z., zákona 54/2019 Z. z., zákona 211/2019 Z. z., zákona 305/2019 Z. z., zákona 390/2019 Z. z., zákona 340/2020 Z. z. a zákona 423/2020 Z. z. sa dopĺňa takto:

V § 91 sa odsek 4 dopĺňa písmenom ad), ktoré znie:

„ad) Policajného zboru na účely objasňovania priestupku podľa osobitného predpisu.86do)“.

Poznámka pod čiarou k odkazu 86do znie:

„86do) § 32 ods. 4 písm. a) zákona Národnej rady Slovenskej republiky č. 171/1993 Z. z. o Policajnom zbore.“.

**Čl. VII**

Zákon č. 351/2011 Z. z. o elektronických komunikáciách v znení zákona č. 547/2011 Z. z., zákona č. 241/2012 Z. z., zákona č. 352/2013 Z. z., zákona č. 402/2013 Z. z., zákona č. 128/2014 Z. z., nálezu Ústavného súdu Slovenskej republiky č. 139/2015 Z. z., zákona č. 247/2015 Z. z., zákona č. 269/2015 Z. z., zákona č. 391/2015 Z. z., zákona č. 397/2015 Z. z., zákona č. 444/2015 Z. z., zákona č. 125/2016 Z. z., zákona č. 353/2016 Z. z., zákona č. 386/2016 Z. z., zákona 238/2017 Z. z., zákona 243/2017 Z. z., zákona 319/2017 Z. z., zákona 56/2018 Z. z., zákona 69/2018 Z. z., zákona 177/2018 Z. z., zákona 30/2019 Z. z., zákona 94/2019 Z. z., zákona 211/2019 Z. z., zákona 62/2020 Z. z., zákona 119/2020 Z. z., zákona 242/2020 Z. z. a zákona č. 287/2021 Z. z. sa mení takto:

1. V poznámke pod čiarou k odkazu 44a sa slová „§ 76a ods. 3 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov,“ nahrádzajú slovami „§ 32 ods. 4 písm. b) a § 76a ods. 3 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov,“.
2. V § 63 ods. 6 sa slová „nezvestnej osobe a odcudzených motorových vozidlách“ nahrádzajú slovami „nezvestnej osobe, odcudzených motorových vozidlách a odcudzených mobilných telekomunikačných zariadeniach“.

**Čl. VIII**

Tento zákon nadobúda účinnosť 1. januára 2022 okrem čl. I bodov 21, 22 a 27 až 30 a čl. III až V, ktoré nadobudnú účinnosť dňom určeným rozhodnutím Komisie podľa čl. 79 ods. 2 nariadenia Európskeho parlamentu a Rady (EÚ) 2018/1862 z 28. novembra 2018 o zriadení, prevádzke a využívaní Schengenského informačného systému (SIS) v oblasti policajnej spolupráce a justičnej spolupráce v trestných veciach, o zmene a zrušení rozhodnutia Rady 2007/533/SVV a o zrušení nariadenia Európskeho parlamentu a Rady (ES) č. 1986/2006 a rozhodnutia Komisie 2010/261/EÚ.